./data/phi0914/phi0014/phi0914.phi0014.perseus-lat2.xml
Titus Livius (Livy)
itaque primo statim proelio cum dictator equitatu immisso       antesignanos hostium turbasset, legionum inde signa inferri propere iussit       signiferumque ex suis unum cunctantem occidit         tantus ardor ad dimicandum fuit ut impetum Aequi non tulerint; uictique acie cum       fuga effusa petissent castra, breuior tempore et certamine minor castrorum       oppugnatio fuit quam proelium fuerat   captis       direptisque castris cum praedam dictator militi concessisset, secutique       fugientem ex castris hostem equites renuntiassent omnes Labicanos uictos, magnam       partem Aequorum Labicos confugisse,  postero       die ad Labicos ductus exercitus oppidumque corona circumdata scalis captum ac       direptum est   dictator exercitu uictore Romam       reducto, die octauo quam creatus erat, magistratu se abdicauit; et opportune       senatus priusquam ab tribunis plebi agrariae seditiones mentione inlata de agro       Labicano diuidendo fierent, censuit frequens coloniam Labicos deducendam             coloni ab urbe mille et quingenti missi       bina iugera acceperunt  captis Labicis, ac deinde tribunis militum consulari       potestate Agrippa Menenio Lanato et C SeruilioStructo et P LucretioTricipitino , iterum omnibus his, et Sp RutilioCrasso ,  et insequente anno A SempronioAtratino tertium, et duobus iterum, M PapirioMugillano et Sp NautioRutulo , biennium tranquillae externae res, discordia domi ex agrariis       legibus fuit